CELEX: 32016D1362
Language: ro
Date: 2016-08-09 00:00:00
Title: Decizia de punere în aplicare (UE) 2016/1362 a Comisiei din 9 august 2016 privind recunoașterea sistemului „Roundtable on Sustainable Biomaterials EU RED” pentru demonstrarea conformității cu criteriile de durabilitate în temeiul Directivelor 98/70/CE și 2009/28/CE ale Parlamentului European și ale Consiliului

10.8.2016   
            
            
               RO
            
            
               Jurnalul Oficial al Uniunii Europene
            
            
               L 215/35
            
         DECIZIA DE PUNERE ÎN APLICARE (UE) 2016/1362 A COMISIEI
   din 9 august 2016
   privind recunoașterea sistemului „Roundtable on Sustainable Biomaterials EU RED” pentru demonstrarea conformității cu criteriile de durabilitate în temeiul Directivelor 98/70/CE și 2009/28/CE ale Parlamentului European și ale Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 98/70/CE a Parlamentului European și a Consiliului din 13 octombrie 1998 privind calitatea benzinei și a motorinei și de modificare a Directivei 93/12/CEE a Consiliului (1), în special articolul 7c alineatul (4) al doilea paragraf,
   având în vedere Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE (2), în special articolul 18 alineatul (4) al doilea paragraf,
   întrucât:
   
               (1)
            
            
               Articolele 7b și 7c și anexa IV la Directiva 98/70/CE și articolele 17 și 18 și anexa V la Directiva 2009/28/CE stabilesc criterii de durabilitate similare pentru biocarburanți și biolichide și proceduri similare de verificare a respectării criteriilor respective.
            
         
               (2)
            
            
               În cazul în care biocarburanții și biolichidele se iau în considerare pentru scopurile menționate la articolul 17 alineatul (1) literele (a), (b) și (c) din Directiva 2009/28/CE, statele membre trebuie să solicite operatorilor economici să demonstreze că biocarburanții și biolichidele respectă criteriile de durabilitate prevăzute la articolul 17 alineatele (2)-(5) din Directiva 2009/28/CE.
            
         
               (3)
            
            
               Comisia poate decide ca sistemele internaționale sau naționale voluntare de stabilire a standardelor de producție a produselor obținute din biomasă să conțină date exacte în sensul articolului 17 alineatul (2) din Directiva 2009/28/CE și/sau să demonstreze că loturile de biocarburanți sau de biolichide respectă criteriile de durabilitate prevăzute la articolul 17 alineatele (3), (4) și (5) și/sau că niciun material nu a fost modificat sau eliminat în mod intenționat astfel încât lotul sau o parte a acestuia să intre sub incidența anexei IX. Atunci când un operator economic prezintă dovezi sau date obținute în conformitate cu un sistem voluntar care a fost recunoscut de Comisie, în măsura prevăzută în decizia de recunoaștere, statului membru i se interzice să solicite furnizorului dovezi suplimentare ale conformității cu criteriile de durabilitate.
            
         
               (4)
            
            
               Cererea de recunoaștere a faptului că sistemul „Roundtable on Sustainable Biomaterials EU RED”, cu sediul la 7-9 Chemin de Balexert 1219 Chatelaine, Elveția, demonstrează că loturile de biocarburanți respectă criteriile de durabilitate stabilite în Directiva 98/70/CE și în Directiva 2009/28/CE a fost transmisă Comisiei la 27 iunie 2016. Sistemul acoperă o gamă largă de materii prime, inclusiv deșeuri și reziduuri, precum și întregul lanț de custodie. Documentele aferente sistemului recunoscut ar trebui să fie puse la dispoziția publicului prin intermediul platformei de transparență înființate în temeiul Directivei 2009/28/CE.
            
         
               (5)
            
            
               În urma evaluării sistemului „Roundtable on Sustainable Biomaterials EU RED”, s-a constatat că acesta respectă în mod adecvat criteriile de durabilitate prevăzute în Directiva 98/70/CE și în Directiva 2009/28/CE, aplicând totodată o metodologie de echilibrare a masei care corespunde cerințelor de la articolul 7c alineatul (1) din Directiva 98/70/CE și de la articolul 18 alineatul (1) din Directiva 2009/28/CE.
            
         
               (6)
            
            
               În urma evaluării sistemului „Roundtable on Sustainable Biomaterials EU RED”, s-a constatat că acesta îndeplinește standardele adecvate de fiabilitate, transparență și auditare independentă și că este conform, de asemenea, cu cerințele metodologice prevăzute în anexa IV la Directiva 98/70/CE și în anexa V la Directiva 2009/28/CE.
            
         
               (7)
            
            
               Măsurile prevăzute în prezenta decizie sunt în conformitate cu avizul Comitetului privind durabilitatea biocarburanților și a biolichidelor,
            
         ADOPTĂ PREZENTA DECIZIE:
   Articolul 1
   Sistemul „Roundtable on Sustainable Biomaterials EU RED” (denumit în continuare „sistemul”), prezentat Comisiei în scopul recunoașterii la 27 iunie 2016, demonstrează că loturile de biocarburanți și de biolichide produse în conformitate cu standardele de producție pentru biocarburanți și biolichide specificate de sistem respectă criteriile de durabilitate prevăzute la articolul 7b alineatele (3), (4) și (5) din Directiva 98/70/CE și la articolul 17 alineatele (3), (4) și (5) din Directiva 2009/28/CE.
   Sistemul conține, de asemenea, date exacte în sensul articolului 17 alineatul (2) din Directiva 2009/28/CE și al articolului 7b alineatul (2) din Directiva 98/70/CE.
   Articolul 2
   Decizia este valabilă timp de 5 ani de la data intrării în vigoare. În cazul în care conținutul sistemului, astfel cum a fost prezentat Comisiei în scopul recunoașterii la 27 iunie 2016, suferă modificări de fond care ar putea afecta temeiul prezentei decizii, modificările în cauză trebuie notificate Comisiei fără întârziere. Comisia evaluează modificările notificate pentru a stabili dacă sistemul continuă să respecte în mod corespunzător criteriile de durabilitate pentru care este recunoscut.
   Articolul 3
   Comisia poate decide să abroge prezenta decizie, printre altele în următoarele situații:
   
               (a)
            
            
               dacă s-a demonstrat clar că sistemul nu a implementat elemente considerate esențiale pentru prezenta decizie sau dacă au avut loc încălcări structurale grave ale respectivelor elemente;
            
         
               (b)
            
            
               dacă sistemul nu a transmis Comisiei rapoartele anuale prevăzute la articolul 7c alineatul (6) din Directiva 98/70/CE și la articolul 18 alineatul (6) din Directiva 2009/28/CE;
            
         
               (c)
            
            
               dacă sistemul nu pune în aplicare standardele de audit independent specificate în actele de punere în aplicare menționate la articolul 7c alineatul (5) al treilea paragraf din Directiva 98/70/CE și la articolul 18 alineatul (5) al treilea paragraf din Directiva 2009/28/CE sau nu îmbunătățește alte elemente ale sistemului considerate esențiale pentru continuarea recunoașterii sale.
            
         Articolul 4
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 9 august 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 350, 28.12.1998, p. 58.
   
      (2)  JO L 140, 5.6.2009, p. 16.